ΑΠΌΦΑΣΗ EUMM GEORGIA/1/2009 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 31ης Ιουλίου 2009 σχετικά με την παράταση της θητείας του αρχηγού αποστολής της αποστολής παρακολούθησης της Ευρωπαϊκής Ένωσης στη Γεωργία (EUMM Georgia) (2009/619/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη Συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος, την κοινή δράση 2008/736/ΚΕΠΠΑ του Συμβουλίου, της 15ης Σεπτεμβρίου 2008 ,σχετικά με την αποστολή παρακολούθησης της Ευρωπαϊκής Ένωσης στη Γεωργία (EUMM Georgia) (1), και ιδίως το άρθρο 10 παράγραφος 1, Εκτιμώντας τα ακόλουθα: (1) Σύμφωνα με το άρθρο 10 παράγραφος 1 της κοινής δράσης 2008/736/ΚΕΠΠΑ, εξουσιοδοτείται η Επιτροπή Πολιτικής και Ασφάλειας, σύμφωνα με το άρθρο 25 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής EUΜΜ Georgia, και, μεταξύ άλλων, να διορίζει αρχηγό αποστολής. (2) Στις 16 Σεπτεμβρίου 2008, κατόπιν πρότασης του γενικού γραμματέα/ύπατου εκπροσώπου, η Επιτροπή Πολιτικής και Ασφάλειας διόρισε, με την απόφαση EUMM/1/2008 (2) τον κ. Hansjörg HABER ως αρχηγό της EUMM Georgia έως τις 15 Σεπτεμβρίου 2009. (3) Στις 16 Ιουλίου 2009, ο γενικός γραμματέα/ύπατος εκπρόσωπος πρότεινε στην Επιτροπή Πολιτικής και Ασφάλειας να παρατείνει τη θητεία του κ. Hansjörg HABER για ένα πρόσθετο έτος, μέχρι τις 15 Σεπτεμβρίου 2010. ΑΠΟΦΑΣΙΖΕΙ: Άρθρο 1 Η θητεία του κ. Hansjörg HABER αρχηγού αποστολής της αποστολής παρακολούθησης της Ευρωπαϊκής Ένωσης στη Γεωργία (EUMM Georgia) παρατείνεται μέχρι τις 15 Σεπτεμβρίου 2010. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Εφαρμόζεται έως τις 15 Σεπτεμβρίου 2010. Βρυξέλλες, 31 Ιουλίου 2009.

[Source: multi_eurlex | Tokens: 1545]